Caspar Christopher Brockenhuus
Store norske leksikon,Samfunn,Forsvar og sikkerhet,Militære biografier,Norske militære biografier
Caspar Christopher Brockenhuus var en dansk-norsk offiser og godseier. Han var generalmajor og var en periode generaladjutant hos Christian 5.
Fra 1673 tjenestegjorde Brockenhuus i Norge som løytnant i kavaleriet. Fra 1681 var han ved 1. Opplandske nasjonale infanteriregiment samtidig som han var generaladjutant hos Christian 5 i Norge, og året etter ble han sjef for samme regiment. Han tok avskjed i 1711 med generalmajors rang.Ved giftermål kom Brockenhuus i besittelse av et stort jordegods som hadde tilhørt den norsk-danske Bjelke-slekten, og som omfattet storgårdene Hovinsholm, Skredshol og Tjerne i Ringsaker kommune. Brockenhuus bosatte seg på Hovinsholm, som mellom 1639 og 1721 var adelig setegård for et et godskompleks som omfattet alle gårdene på Helgøya. Les mer i Store norske leksikon Danmark-Norge Norges forsvarshistorie Caspar Christopher Brockenhuus i Norsk biografisk leksikon